Bedano

Bedano estas komunumo de la komunumaro Taverne kaj la distrikto Lugano en Kantono Tiĉino, Svislando. Ĝi havis 1471 loĝantojn je la 31-a de decembro 2011.

 Geografio 
Bedano situas nordokcidente de la urbo Lugano ĉe la okcidenta bordo de la rivero Vedeggio. La komunumo konsistas el la partoj Bedano, Chioso, Gerra kaj Mara.Fonto: Reta mapo 1:20000 de Swisstopo

La teritorio de la komunumo etendiĝas sur areo de 1,87 km², de kiuj 51,6% estas kovritaj de arbaro, 14,6% servas por agrikulturo kaj 29,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Bedano limas en nordo al Torricella-Taverne, en oriento al Lamone, en sudo al Gravesano, kaj en okcidento al Alto Malcantone.

 Trafiko 
Tra Bedano pasas la malnova vojo de Ponte Tresa al la montopasejo Monte Ceneri, kiu estas paralela vojo al la kantona ĉefvojo n-ro 2, kiu pasas oriente de la rivero Vedeggio laŭlonge de la komunumlimo. Tra la komunuma teritorio pasas ankaŭ la svisa aŭtovojo A2, kies alveturejo Lugano-Nordo situas proksimume 2 kilometrojn sude de la komunumo. Pere de buslinio de Torricella al Lugano de la loka busreto de la urbo Lugano la komunumo estas konektita al la publika transportreto. La komunumo disponas ankaŭ pri industriaj reloj al la Gotardo-Fervojo.

 Historio 
La unua dokumenta mencio de Bedano datiĝas el la jaro 793 kiel Vico Bedani.Fonto: Artikolo pri la historio de Bedano en la retejo de la komunumo Dum mezepoko Bedano apartenis al la jurisdikcio de la Monaĥejo Sank Ambrogio en Milano, dum la interezrajto apartenis al la episkopo de Como. Post la konkero fare de la Svisa Ĵurkomunumo en la 15-a jarcento, Bedano apartenis al la kamparo de Lugano.Fonto: Bernardino Croci Maspoli: Bedano en Historia Leksikono de Svislando (2004-06-10)

 Notoj kaj referencoj 


 Eksteraj ligiloj 

 Oficiala retejo de la komunumo Bedano